c. Wesenberg-Lund: Bidrag til nogle Myggeslægters Biologi. 13- 



Vand, i store Søer med Dybder paa 30 — 40 M., overmaade klart, kalkholdigt Vand ikke 

 uden Interesse. Der rejste sig her en Del Spørgsmaal, som jeg har søgt at besvare: 



1. Hvorledes er Dyrets Levevis paa disse store Dybder? 



2. Er det den samme Art, som findes i Smaavandene? 



3. Hvis saa er, har da den yderst forskelhge Lokalitet ikke i kendelig Grad modificeret 

 Larven ? 



1. Ved Studiet af det gamle Materiale, hvorover Plankton investigations 1904 — 1908 

 blev skrevet, ved talrige regelmæssige Excursioner i 1913 og ved Undersøgelse af levende 

 Materiale i Akvarier i hele Vinteren og Foraaret 1912 — 1913, har jeg søgt at besvare 

 disse Spørgsmaal. 



Det Antal Larver, jeg har fanget i Efteraarsmaanederne Oktober og November, har 

 altid være meget begrænset, og de har kun været halArvroksne. Efter at Isen var brudt 

 op, toges i 1912 paa 25 Meters Dybde store Mængder af Larver, hvis Gennemsnitsstør- 

 relse var 11 mm. I Resten af Foraaret og indtil 15. Maj var Larverne stadig talrige, 

 men Gennemsnitsstørrelsen voksede ikke synderligt. Da jeg i Tiden fra 15. Maj til 1. 

 Juli var paa Udenlandsrejse, kunde jeg i Aar i denne Tid ikke nærmere undersøge For- 

 holdene, men 10. Juli fandtes Larverne endnu. 29. Juli havde vi haft en meget stærk 

 Storm. Da jeg d. 30. Juli kom ned til Skipperhuset ved Fredensborg, meddelte man mig 

 der, at der om Aftenen pludselig havde vist sig uhyre Mængder af Myg, der som Røg- 

 skyer havde samlet sig i og over Skipperalleen. Søens Overflade frembød paa den Dag 

 et mærkeligt Syn. Overalt, hvor man saa, fandtes lange, gule, uregelmæssige Striber 

 og hist og her store, sammenflydte Klatter. Visse Steder var Overfladen i mange Meters 

 Udstrækning ganske gul ; mellem dem fandtes Vand af normal Farve. Striber og Pletter 

 fandtes over hele Søen, ogsaa over dennes centrale og dybeste Partier. Bragt i Glas 

 viste det sig, at de gule Masser var Myggepupper; de to luftfyldte Nakkerør lod ingen 

 Tvivl om, at vi her havde med Corethra-PupipeT at gøre. I Tiden fra 10. Juli og til 29. 

 Juli er altsaa Forpupningen foregaaet ; fra de store Sødybder er Pupperne førte til Vejrs, 

 og Forvandlingen har fundet Sted. 



Til Myggene selv saas intet; Vejret var stormfuldt og slet. 



Den næste Dags Eftermiddag og Aften (31. Juh) sejledes over Søen. Puppehudene 

 fandtes endnu, men kun faa Myg dansede i den stille Sommeraften over denne, endnu 

 Kl. 7 Aften var Antallet ved Bredden ikke stort. Derimod genlød hele Fredensborg 

 Slotshave og Skipperalleen af en eneste, meget høj Tone, hidrørende fra uhyre Sværme 

 som stod saa højt, at de knapt kunde ses. Kl. 8 1/2 hø^e al Sang op; da stod ganske enorme 

 Sværme langs Søbredden; Luften var saa at sige opfyldt af Myg, men disse Sværme 

 var fuldkommen tavse. Bredden var dækket med et mægtigt Opskyl af Hude og af 

 tafløse døde Dyr, der næsten alle var Hanner. I de Algetæpper, der beklædte Bropiller 

 og Sten, sad Hannerne saa tæt ved Siden af hverandre, at Tæppernes grønne Farve ganske 



